### Beslutning

-

### Sagsfremstilling

**Skibslågetrappen**

Det har igennem længere tid været et ønske at få renoveret [adresse] mellem [adresse] og Rosa Pedersen. Der er jævnligt henvendelser omkring tilstanden af trappen, og trappen har for nyligt på ny været i medierne, hvor der blev udtrykt bekymring om folks sikkerhed, og hvor det blev foreslået, at trappen spærres af.

Trappen har været nødtørftigt udbedret mange gange gennem årene. Da trinforkanterne er rådnede i bunden er der lagt asfalt på trinfladen i en skrå vinkel opad, for at stoppe gruset fra at løbe ud under trinforkanterne. Dette giver trinene en meget skrå hældning ned mod vandet. Trappen er derfor usikker at færdes på, og det vil blive værre i vinterperioden med vådt og glat føre.

Trappen kan ikke repareres yderligere. Den skal ved renovering opbygges helt fra ny. Samtidig er trappen et af de syv nedslagspunkter i udviklingsplanen for [adresse]. Planen viser, hvordan trappen med en anden udformning kan blive et visuelt landmark med gode opholdskvaliteter.

Et samlet projekt, som det foreslås i udviklingsplanen, anslås at koste 1,5–3 mio. kr. En nærmere pris kræver, at der udarbejdes et mere detaljeret skitseforslag, som kan prissættes. Administrationen foreslår derfor, at projektet og økonomien indgår i budgetarbejdet for Budget 2025. Der kan være mulighed for at delfinansiere projektet med fondsmidler.

Der er som nævnt forslag om, at trappen afspærres indtil en renovering. Da mange fortsat bruger trappen, foreslår administrationen imidlertid, at der i stedet opsættes skilte med advarsel om trappens hældende trin. Der kan samtidig henvises til stien mellem Bag Slotsgraven og [adresse].

**Udbud af vintertjeneste og saltindkøb**

Med henvisning til dagsordenspunktet i februar 2023 ”Orientering om udbud af vintertjeneste (2023-28) og saltindkøb (2023-27)” og dagsordenspunktet i april 2023 ”Beslutning om revideret Regulativ for vintervedligeholdelse og renholdelse af veje, stier og pladser” skal administrationen hermed orientere om, at EU-udbuddet af henholdsvis vintertjenesten 2023-2028 og vejsalt 2023-2027 er kørt færdigt, og at udgifterne til vintertjenesten, inklusive vejsalt, vil kunne rummes inden for den afsatte økonomiske ramme. Kontrakterne er underskrevet med vintertjenesteentreprenørerne og vejsaltleverandøren, og den nye periode starter den 1. november 2023.

**Klimaprojekt i [adresse]**

På mødet den 23. november 2022 godkendte Kommunalbestyrelsen frigivelsen af 4,4 millioner kroner til klimatilpasningsprojekter.
Hvert projekt skal forelægges Teknik- og Miljøudvalget.
Med økonomi afsat til dette projekt resterer der 3,3 mio. kr. til andre klimaprojekter.

*Målet er at gøre vådområder mere klimavenlige*En af de metoder, der bruges til at bekæmpe klimaforandringer, er at forvandle tørveholdige lavbundsjorde til vådområder. Dette er en del af vores Klimahandlingsplan, og kommunen støtter Naturstyrelsens bestræbelser på at realisere et klimaprojekt i [adresse]. En forundersøgelse er blevet afsluttet, og nu er Naturstyrelsen klar til at præsentere et projekttilbud for ejerne af jorden.

*Anmodning om midler til projektet*Administrationer ønsker at bruge 0,25 mio. kr. til at installere vandstandsloggere og til at udarbejde et nyt vandløbsregulativ.

*Sikkerhed og Filippa Jessen ser installationen af vandstandsloggere som en måde at sikre ejerne af jorden, og de har allerede ansøgt om tilladelse til at bore. Kommunen har konstateret, at disse boringer falder ind under kategori A, hvilket betyder, at de skal udføres af uddannede boreentreprenører og kræver jordprøver og lignende. For at gennemføre klimaprojektet er det også nødvendigt at revidere vandløbsregulativet vandløbet.